**RETNINGSLINJER FOR MILJØVENNLIGE REISER**

**For medlemmer av Studentdemokratiet ved NTNU**

**Gjeldende fra og med: 01.01.2023**

**Bakgrunn:**

Det er fattet et rektorvedtak for “*Retningslinjer for miljøvennlige reiser for ansatte ved NTNU* “ med virkning fra 01.01.2023. På bakgrunn av dette, har konsulentene ved Studentdemokratiet utarbeidet tilsvarende retningslinjer for medlemmene av Studentdemokratiet ved NTNU i Trondheim, Gjøvik og Ålesund.

**RETNINGSLINJER:**

* All reiseaktivitet skal vektes mot miljøhensyn.
* Før enhver reise skal det vurderes om reisen er nødvendig eller strategisk viktig, eller om den kan erstattes med digitale alternativer. Unntak er ved månedlige møter i Studenttinget og deltakelse på Studentrådsseminar èn gang pr. Semester.

* Vurdering av om en reise er nødvendig eller strategisk viktig skal gjøres i god tid slik at gode miljøvennlige valg i større grad kan gjøres i reiseplanleggingen.
* Anbefaler å booke reiser to uker i forkant.

* I en totalvurdering skal miljøhensyn, økonomi, tidsbruk og faglig utbytte inngå. Miljøhensyn skal vektes tungt.

* Om en reise etter en totalvurdering, vurderes som nødvendig eller strategisk viktig, bør om mulig flere formål kombineres slik at en begrenser antall reiser.

* På strekninger innenlands der både fly, tog, buss og bil er tilgjengelige reisealternativ, bør man vurdere et annet fremkomstmiddel enn fly, slik at man reduserer utslippene betydelig.
* Der bruk av bil er et aktuelt, bør man velge el-bil. Samkjøring anbefales da det er mer miljøvennlig å reise flere i samme bil.

* Ved lokale reiser/transport bør kollektivtransport benyttes, om gange eller sykkel ikke er aktuelt.